કોન્સ્ટેબલ ગોહિલ (ડાબે) એસપી અસારી (જમણે) સાથે જોગીંગ કરતાહિરેન ઉપાધ્યાય, અમદાવાદ: પ્રજાની સુરક્ષામાં સદાય તૈનાત રહેતા પોલીસકર્મીઓ માટે ફિટ રહેવું ફરજિયાત હોય છે. જોકે, કામના સ્ટ્રેસ સહિતના અનેક કારણોને લીધે ફિટનેસ જાળવી રાખવી પોલીસકર્મીઓ માટે કોઈ ચેલેન્જથી કમ નથી હોતી. અમદાવાદ ગ્રામ્ય પોલીસમાં ફરજ બજાવતા કોન્સ્ટેબલ કમલેશસિંહ ગોહિલ સાથે પણ કંઈક આવું જ થયું હતું. 8 મહિના પહેલા તેમનું વજન 107 કિલો હતું. જોકે, માત્ર 8 જ મહિનામાં 28 કિલો વજન ઘટાડી તેઓ પોતાના જેવા વધુ વજન ધરાવતા પોલીસકર્મીઓ માટે ઉદાહરણરુપ બન્યા છે.